30 เจ้าสัวไทยติดมหาเศรษฐีโลก เจริญ-ธนินท์ ตามด้วย วิชัย ฟอร์บส์จัดโผ
30 มหาเศรษฐีไทยติดอันดับ การจัดอันดับเศรษฐีโลกของ ฟอร์บส์ โดย เจ้าสัวเจริญ สิริวัฒนภักดี ติดอันดับ 65 ของโลก ด้วยทรัพย์สิน 17,900 ล้านดอลลาร์ ตามด้วยเจ้าสัวซีพี-ธนินท์ เจียรวนนท์ มีทรัพย์สิน 14,900 ล้านดอลลาร์ เป็นอันดับ 95 ของโลก ส่วนวิชัย ศรีวัฒนประภา เจ้าของคิง เพาเวอร์ ผงาดอยู่ในอันดับ 388 มีทรัพย์สิน 5,000 ล้านดอลลาร์ ส่วนมหาเศรษฐีที่ร่ำรวยระเบิดระเบ้อเป็นอันดับ 1 ของโลก เจฟฟ์ เบซอส วัย 54 ปี ผู้ก่อตั้งเว็บไซต์ขายของออนไลน์ อเมซอน มาแรงก้าวขึ้นอันดับ 1 เป็นครั้งแรกด้วยมูลค่าทรัพย์สิน 112,000 ล้านดอลลาร์สหรัฐฯ หรือราว 3.7 ล้านล้านบาท เขี่ย บิล เกตต์ เจ้าพ่อไมโครซอฟท์กระเด็นไปอยู่อันดับ 2 แจ็ก หม่าและมาร์ค ซักเคอร์เบิร์ก รวมถึงเจ้าของ หลุยส์ วิตตอง ก็ติดโผคนรวยล้นฟ้าปี 2018,เป็นประจำทุกปีที่นิตยสารฟอร์บส์ นิตยสารเกี่ยวกับธุรกิจและการเงินของสหรัฐอเมริกา ที่ได้รับการยอมรับอย่างกว้างขวางในทั่วโลก ได้สำรวจและจัดอันดับมหาเศรษฐีโลกโดยวัดจากมูลค่าหุ้นโดยในปี 2561 มีการจัดอันดับเมื่อวันที่ 9 ก.พ.ที่ผ่านมา ก่อนเผยผลการจัดอันดับที่มีการรายงานข่าวเมื่อวันที่ 7 มี.ค. ปรากฏว่า นายเจฟฟ์ เบซอส วัย 54 ปี ผู้ก่อตั้งเว็บไซต์ขายของออนไลน์ อเมซอน ก้าวขึ้นอันดับ 1 เป็นครั้งแรก ด้วยมูลค่าทรัพย์สิน 112,000 ล้านดอลลาร์สหรัฐ หรือราว 3.7 ล้านล้านบาท โดย ร่ำรวยมากขึ้นภายในปีเดียวเกือบ 40,000 ล้านดอลลาร์สหรัฐ ถือเป็นทรัพย์สินเพิ่มภายในปีเดียวมากที่สุดในประวัติการณ์ ส่งผลให้บิลล์ เกตส์ วัย 62 ปี มหาเศรษฐีผู้ก่อตั้งบริษัทไมโครซอฟท์ ที่เคยครองตำแหน่งบุคคลร่ำรวยที่สุดของโลกเป็นเวลายาวนานถึง 18 ปี ตกไปอยู่อันดับ 2 ด้วยทรัพย์สิน 90,000 ล้านดอลลาร์สหรัฐฯ หรือราว 3.0 ล้านล้านบาท เพิ่มขึ้นจากปีที่แล้วมีทรัพย์สิน 86,000 ล้านดอลลาร์สหรัฐฯ,ขณะที่มหาเศรษฐีโลก อันดับ 3 นายวอร์เรน บัฟเฟตต์ วัย 87 ปี ผู้ก่อตั้งกลุ่มธุรกิจหลากหลาย ครองทรัพย์สิน 84,000 ล้านดอลลาร์สหรัฐฯ หรือราว 2.77 ล้านล้านบาท อันดับ 4 นายเบอร์นาด อาโนลด์ วัย 69 ปี และครอบครัวมหาเศรษฐีจากฝรั่งเศส เจ้าของแบรนด์เนมชื่อดัง หลุยส์ วิตตอง มหาเศรษฐีจากชาติยุโรปเพียงเจ้าเดียวที่ติดอันดับ 1 ใน 5 บุคคลร่ำรวยที่สุดของโลก ด้วยทรัพย์สิน 72,000 ล้านดอลลาร์สหรัฐฯ หรือราว 2.37 ล้านล้านบาท,อันดับ 5 มาร์ค ซัคเกอร์เบิร์ก วัย 33 ปี ผู้ก่อตั้งเว็บไซต์เฟซบุ๊ก ถือครองทรัพย์สิน 71,000 ล้านดอลลาร์สหรัฐฯ หรือราว 2.34 ล้านล้านบาท ส่วนแจ็ก หม่า วัย 53 ปี เจ้าของเว็บไซต์ขายของอาลีบาบา อยู่อันดับ 20 ครองทรัพย์สิน 39,000 ล้านดอลลาร์สหรัฐฯ หรือราว 1.28 ล้านล้านบาท ขณะที่นายหม่า ฮัวเต็ง วัย 46 ปี เจ้าของบริษัทสื่ออินเตอร์เน็ต เทนเซนต์ ของจีน บุคคลร่ำรวยที่สุดในทวีปเอเชีย อยู่อันดับ 17 ถือครองทรัพย์สิน 45,300 ล้านดอลลาร์สหรัฐฯ หรือราว 1.49 ล้านล้านบาท ขณะเดียวกัน ประธานาธิบดีโดนัลด์ ทรัมป์ ผู้นำสหรัฐฯ ตกจากอันดับปีที่แล้วอยู่ที่ 544 ไปอยู่อันดับ 766 โดยถือครองทรัพย์สิน 3,100 ล้านดอลลาร์สหรัฐฯ หรือราว 1.02 ล้านล้านบาท สรุปมหาเศรษฐีตั้งแต่ระดับพันล้านดอลลาร์สหรัฐฯของโลกปีนี้มีทั้งหมด 2,208 ราย เพิ่มจากปีที่แล้วอยู่ที่ 2,043 ราย มหาเศรษฐีชาวอเมริกันมากที่สุด 585 ราย ตามด้วยจีน ขณะที่เยอรมนีมีมหาเศรษฐีมากที่สุดของทวีปยุโรป ติดอันดับฟอร์บส์ 123 ราย อินเดีย 119 ราย รัสเซีย 102 ราย อังกฤษ 53 ราย ลดลงจากช่วงปี 2560 อยู่ที่ 54 ราย,ส่วนของมหาเศรษฐีไทยประจำปี 2561 ติดอันดับมหาเศรษฐีโลกด้วยจำนวน 30 คน ไล่ตั้งแต่ นายเจริญ สิริวัฒนภักดี วัย 73 ปี เจ้าของธุรกิจเครื่องดื่มและอสังหาริมทรัพย์ ทรัพย์สิน 17,900 ล้านดอลลาร์สหรัฐฯ หรือราว 6 แสนล้านบาท อยู่อันดับ 65 ของโลก นายธนินท์ เจียรวนนท์ วัย 78 ปี เจ้าของบริษัทซีพี อยู่อันดับ 95 มีทรัพย์สิน 14,900 ล้านดอลลาร์สหรัฐฯ หรือราว 500,000 ล้านบาท นายวิชัย ศรีวัฒนประภา วัย 60 ปี เจ้าของคิง เพาเวอร์ และเจ้าของสโมสรฟุตบอลเลสเตอร์ ซิตี้ อยู่อันดับ 388 มีทรัพย์สิน 5,000 ล้านดอลลาร์สหรัฐฯ,นายสุเมธ เจียรวนนท์ วัย 83 ปี เจ้าของธุรกิจหลากหลาย อยู่อันดับ 514 มีทรัพย์สิน 4,200 ล้านดอลาร์สหรัฐฯ นายจรัญ เจียรวนนท์ วัย 87 ปี เจ้าของธุรกิจหลากหลาย อยู่อันดับ 527 มีทรัพย์สิน 4,100 ล้านดอลลาร์สหรัฐฯ นายมนตรี เจียรวนนท์ วัย 86 ปี เจ้าของธุรกิจหลากหลาย อยู่อันดับ 527 เช่นกัน มีทรัพย์สิน 4,100 ล้านดอลลาร์สหรัฐฯ นายสารัชถ์ รัตนาวดี วัย 52 ปี เจ้าของธุรกิจพลังงาน อยู่อันดับ 629 มีทรัพย์สิน 3,600 ล้านดอลลาร์สหรัฐฯ นายสมโภชน์ อาหุนัย วัย 50 ปี เจ้าของธุรกิจพลังงาน อยู่อันดับ 679 มีทรัพย์สิน 3,400 ล้านดอลลาร์สหรัฐฯ นายวาณิช ไชยวรรณ วัย 86 ปี เจ้าของไทยประกันชีวิต อยู่อันดับ 703 มีทรัพย์สิน 3,300 ล้านดอลลาร์สหรัฐฯ นพ.ปราเสริฐ ปราสาททองโอสถ วัย 84 ปี เจ้าของธุรกิจโรงพยาบาลและ สายการบิน อยู่อันดับ 791 มีทรัพย์สิน 3,000 ล้าน ดอลลาร์สหรัฐฯ,นอกจากนี้ นายทักษิณ ชินวัตร วัย 68 ปี นักลงทุนธุรกิจ อดีตนายกรัฐมนตรีไทย อยู่อันดับ 1,339 ถือครองทรัพย์สิน 1,800 ล้านดอลลาร์สหรัฐฯ หรือราว 6 หมื่นล้านบาท นายประยุทธ มหากิจศิริ วัย 72 ปี เจ้าของธุรกิจกาแฟและขนส่งสินค้า อยู่อันดับ 1,394 ถือครองทรัพย์สิน 1,700 ล้านดอลลาร์สหรัฐฯ หรือราว 5.6 หมื่นล้านบาท
30 มหาเศรษฐีไทยติดอันดับ การจัดอันดับเศรษฐีโลกของ ฟอร์บส์ โดย เจ้าสัวเจริญ สิริวัฒนภักดี ติดอันดับ 65 ของโลก ด้วยทรัพย์สิน 17,900 ล้านดอลลาร์ ตามด้วยเจ้าสัวซีพี-ธนินท์ เจียรวนนท์
ข่าวหน้า 1,ฟอร์บส์,ฟอร์บส์ จัดอันดับมหาเศรษฐี 2018,มหาเศรษฐีรวยสุดในโลก,เจฟฟ์ เบซอส,ข่าวทั่วไป